**ΓΙΟΡΤΗ ΤΗΣ ΜΗΤΕΡΑΣ ΣΤΑ ΙΔΙΩΤΙΚΑ ΕΚΠΑΙΔΕΥΤΗΡΙΑ ΒΟΛΟΥ «ΠΡΟΜΗΘΕΑΣ»**

Οι μαθητές του Ιδιωτικού Γυμνασίου «Προμηθέας» σε συνεργασία με τους εκπαιδευτικούς του Σχολείου και με την ευκαιρία της λήξεως των μαθημάτων, για την Τετάρτη 15 Μαΐου 2013 προετοίμασαν και παρουσίασαν ιδιαίτερο μουσικό – ποιητικό αφιέρωμα για τη Γιορτή της Μητέρας με τίτλο: «*Μακρινή Μητέρα, Ρόδο Αμάραντο*», σε επιμέλεια της καθηγήτριας της Μουσικής κ. Έρρικας Πατρικίου.

Επιπλέον, στα πλαίσια των πολιτιστικών - περιβαλλοντικών δράσεων, υπό την καθοδήγηση του καθηγητή Οικιακής Οικονομίας κ. Γακίδη, παρουσίασαν οπτικό-ακουστικό δρώμενο με τίτλο: «*Μια ελιά αφηγείται – Ελαία – Η μητέρα της Μεσογείου*».